দলীয় সূত্রে জানা যায়- আওয়ামী লীগের দলীয় প্রতিষ্ঠাবার্ষিকীর দিন দলের বর্ধিত সভার পর তৃণমূলের নেতাদের সঙ্গে বসার সিদ্ধান্ত নিয়েছিলেন আওয়ামী লীগ সভানেত্রী শেখ হাসিনা। আজ শনিবার প্রথম দফায় সিলেট সহ চট্টগ্রাম, রাজশাহী ও বরিশাল বিভাগের ওয়ার্ড, ইউনিয়ন আওয়ামী লীগ সভাপতি, সাধারণ সম্পাদক, ইউনিয়ন চেয়ারম্যান ও মেম্বার, দলীয় জেলা পরিষদ সদস্যদের নিয়ে সকাল ১১টায় প্রধানমন্ত্রী শেখ হাসিনা গণভবনে বসছেন। আর দ্বিতীয় দফায় আগামী ৭ জুলাই ঢাকা, ময়মনসিংহ, রংপুর ও খুলনা বিভাগের নেতাদের নিয়ে বর্ধিত সভায় বসছেন শেখ হাসিনা।